钦定古今图书集成/理学汇编/学行典/第242卷 > 马士权
## 钦定古今图书集成/理学汇编/学行典/第242卷 > 马士权

按《扬州府志》：“马士权，泰州人。善谈论，多气节，与大学
士徐有贞善。天顺初，石亨恶有贞，下之狱，谪广东参
政。虑其复起，令人伪作疏毁谤朝廷，假养病给事中
李秉彝名上之。逮秉彝讯，不承。亨等因谮有贞怨望，
使所亲马士权为之捕有贞及士权下锦衣狱，备尝
恶刑，拷掠濒死，士权终无言。会雷震承天门，上大恐”，
敕赦之，编《金齿》为民。有贞出狱，感其义，以女许婚其
子。及亨败，有贞赦归，遂停其婚，士权亦绝口不言。